CELEX: 32013R1099
Language: lt
Date: 2013-11-05 00:00:00
Title: 2013 m. lapkričio 5 d. Komisijos įgyvendinimo reglamentas (ES) Nr. 1099/2013, kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (reguliarių laivybos linijų veiklos sąlygų gerinimas)

6.11.2013   
            
            
               LT
            
            
               Europos Sąjungos oficialusis leidinys
            
            
               L 294/40
            
         KOMISIJOS ĮGYVENDINIMO REGLAMENTAS (ES) Nr. 1099/2013
   2013 m. lapkričio 5 d.
   kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (reguliarių laivybos linijų veiklos sąlygų gerinimas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   kadangi:
   
               (1)
            
            
               Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „II bendrosios rinkos aktas. Drauge už naująjį augimą“ (2) 2 pagrindine priemone raginama sukurti tikrą bendrąją jūrų transporto rinką, iš vieno ES jūrų uosto į kitą pervežamoms Sąjungos prekėms nebetaikant administracinių ir muitinės formalumų, kurie taikomi iš užjūrio uostų atvežamoms prekėms;
            
         
               (2)
            
            
               šiuo tikslu Komisija įsipareigojo parengti „Mėlynosios juostos“ teisėkūros ir ne teisėkūros iniciatyvų rinkinį, skirtą Sąjungos vidaus jūrų transporto veiklos vykdytojų administracinei naštai sumažinti, kad ji būtų panašaus lygio kaip kitų rūšių transporto (oro, geležinkelių ir kelių) sektoriuose;
            
         
               (3)
            
            
               šis reglamentas yra „Mėlynosios juostos“ iniciatyvų rinkinio dalis;
            
         
               (4)
            
            
               pagal Komisijos reglamento (EEB) Nr. 2454/93 (3) 313 straipsnio 2 dalies a punktą prekės, įvežtos į Bendrijos muitų teritoriją pagal Reglamento (EEB) Nr. 2913/92 37 straipsnį, nelaikomos Bendrijos prekėmis, nebent nustatoma, kad jos turi Bendrijos statusą;
            
         
               (5)
            
            
               Reglamento (EEB) Nr. 2454/93 313 straipsnio 3 dalies b punkte nustatyta, kad jei prekės tarp Bendrijos muitų teritorijoje esančių uostų buvo gabenamos leidimą turinčia reguliaria laivybos linija, jos laikomos Bendrijos prekėmis, nebent būtų nustatyta, kad yra kitaip. Reguliarių laivybos linijų laivais taip pat gali būti pervežamos ne Bendrijos prekės, jeigu joms įforminta išorinio Bendrijos tranzito procedūra. Be to, reguliarių laivybos linijų naudojimas ne Bendrijos prekėms pervežti nekliudo atlikti kitais tikslais taikomo tikrinimo, įskaitant tikrinimą, susijusį su gyvūnų, augalų arba visuomenės sveikata;
            
         
               (6)
            
            
               prieš suteikdama leidimą reguliariai laivybos linijai, leidimą suteikianti muitinė turi pasikonsultuoti su kitų valstybių narių, susijusių su ta linija, muitinėmis. Jeigu gavęs leidimą tokio leidimo turėtojas (toliau – leidimo turėtojas) vėliau nori liniją išplėsti į kitas valstybes nares, reikalingos tolesnės konsultacijos su tų valstybių narių muitinėmis. Siekiant kiek įmanoma išvengti tolesnių konsultacijų poreikio po leidimo suteikimo, turėtų būti numatyta, kad prašydamos suteikti leidimą laivybos bendrovės, be valstybių narių, faktiškai susijusių su ta linija, taip pat nurodytų valstybes nares, kurios potencialiai galėtų būti susijusios, tuo pareikšdamos, kad jų atžvilgiu turi ateities planų;
            
         
               (7)
            
            
               nuo 2010 m. konsultacijoms su kitų valstybių narių muitinėmis skiriamas 45 dienų laikotarpis. Tačiau patirtis parodė, kad šis laikotarpis yra per ilgas ir turėtų būti sutrumpintas;
            
         
               (8)
            
            
               pradėjus naudotis elektronine informacijos ir ryšių sistema Reglamento (EEB) Nr. 2454/93 42A priedas tapo nebereikalingas;
            
         
               (9)
            
            
               leidimo turėtojo prašymu iki šio reglamento įsigaliojimo suteikti reguliarių laivybos linijų leidimai turėtų būti peržiūrėti, kad būtų atsižvelgta į visas valstybes nares, kurios potencialiai galėtų būti susijusios leidimo turėtojui pareiškus, kad jų atžvilgiu jis turi ateities planų;
            
         
               (10)
            
            
               elektroninė informacijos ir ryšių sistema, šiuo metu naudojama informacijai kaupti ir pranešti kitų valstybių narių muitinėms apie reguliarių laivybos linijų leidimus, nėra sistema, nurodyta Reglamento (EEB) Nr. 2454/93 14x straipsnyje. Nuorodos į šią sistemą turėtų būti ištaisytos;
            
         
               (11)
            
            
               todėl Reglamentas (EEB) Nr. 2454/93 turėtų būti atitinkamai iš dalies pakeistas;
            
         
               (12)
            
            
               dėl konsultacijoms su kitų valstybių narių muitinėmis skiriamo laikotarpio ir valstybių narių, kurios gali būti nurodytos prašyme, skaičiaus pakeitimo reikia keisti elektroninę reguliarių laivybos linijų informacijos ir ryšių sistemą ir atidėti atitinkamų šio reglamento nuostatų taikymą;
            
         
               (13)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 2454/93 iš dalies keičiamas taip:
   
               1)
            
            
               313b straipsnis iš dalies keičiamas taip:
               
                           a)
                        
                        
                           Po 2 dalies įterpiama ši 2a dalis:
                           „2a.   Komisija ir valstybių narių muitinės, naudodamosi elektronine reguliarių laivybos linijų informacijos ir ryšių sistema, gauna ir kaupia tokią informaciją:
                           
                                       a)
                                    
                                    
                                       prašymuose nurodytus duomenis;
                                    
                                 
                                       b)
                                    
                                    
                                       reguliarių laivybos linijų leidimus ir, atitinkamais atvejais, duomenis apie jų pakeitimus ar atšaukimą;
                                    
                                 
                                       c)
                                    
                                    
                                       įplaukimo uostų pavadinimus ir linijai priskirtų laivų pavadinimus;
                                    
                                 
                                       d)
                                    
                                    
                                       visą kitą svarbią informaciją.“,
                                    
                                 
                     
                           b)
                        
                        
                           3 dalis iš dalies keičiama taip:
                           
                                       i)
                                    
                                    
                                       pirma pastraipa pakeičiama taip:
                                       „Prašyme suteikti reguliarios laivybos linijos leidimą nurodomos su ta linija faktiškai susijusios valstybės narės, taip pat gali būti nurodytos valstybės narės, kurios potencialiai galėtų būti susijusios pareiškėjui pareiškus, kad jų atžvilgiu jis turi ateities planų. Valstybės narės muitinė, kuriai pateiktas prašymas (leidimą suteikianti muitinė), faktiškai ar potencialiai su laivybos linija susijusių kitų valstybių narių muitinėms (atitinkamoms muitinėms) apie tai praneša per 2a dalyje nurodytą elektroninę reguliarių laivybos linijų informacijos ir ryšių sistemą.“
                                    
                                 
                                       ii)
                                    
                                    
                                       antroje pastraipoje vietoj „45“ įrašoma „15“,
                                    
                                 
                                       iii)
                                    
                                    
                                       antroje pastraipoje žodžiai „14x straipsnyje nurodytą elektroninę informacijos ir ryšių sistemą“ pakeičiami žodžiais „2a dalyje nurodytą elektroninę reguliarių laivybos linijų informacijos ir ryšių sistemą“,
                                    
                                 
                                       iv)
                                    
                                    
                                       trečioje pastraipoje žodžiai „14x straipsnyje nurodyta elektroninė informacijos ir ryšių sistema“ pakeičiami žodžiais „2a dalyje nurodyta elektroninė reguliarių laivybos linijų informacijos ir ryšių sistema“,
                                    
                                 
                     
         
               2)
            
            
               313c straipsnio 2 dalies antroje pastraipoje žodžiai „14x straipsnyje nurodyta elektronine informacijos ir ryšių sistema“ pakeičiami žodžiais „313b straipsnio 2a dalyje nurodyta elektronine reguliarių laivybos linijų informacijos ir ryšių sistema“,
            
         
               3)
            
            
               313d straipsnio 2 dalies pirmoje pastraipoje žodžiai „14x straipsnyje nurodytoje elektroninėje informacijos ir ryšių sistemoje“ pakeičiami žodžiais „313b straipsnio 2a dalyje nurodytoje elektroninėje reguliarių laivybos linijų informacijos ir ryšių sistemoje“,
            
         
               4)
            
            
               313f straipsnio 2 dalyje žodžiai „14x straipsnyje nurodyta elektronine informacijos ir ryšių sistema“ pakeičiami žodžiais „313b straipsnio 2a dalyje nurodyta elektronine reguliarių laivybos linijų informacijos ir ryšių sistema“,
            
         
               5)
            
            
               42A priedas išbraukiamas.
            
         2 straipsnis
   Leidimus suteikiančios muitinės leidimo turėtojo prašymu peržiūri 3 straipsnio antroje pastraipoje nustatytą šio reglamento taikymo pradžios dieną galiojančius reguliarių laivybos linijų leidimus, kad būtų atsižvelgta į visas valstybes nares, kurios potencialiai galėtų būti susijusios leidimo turėtojui pareiškus, kad jų atžvilgiu jis turi ateities planų.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   1 straipsnio 1 dalies b punkto i ir ii papunkčiai taikomi nuo 2014 m. kovo 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 302, 1992 10 19, p. 1.
   
      (2)  COM(2012) 573 final, 2012 10 3.
   
      (3)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).